

**โครงการอบรม เรื่อง “แนวทางปฏิบัติเพื่อความปลอดภัยทางชีวภาพ** **หลักสูตรปฏิบัติการ”**

วันพฤหัสบดีที่ 2 สิงหาคม พ.ศ. 2561

เวลา 08.30 – 16.30 น.

**ณ ห้องประชุมโดมบริหาร 3 อาคารโดมบริหาร ชั้น 3**

**มหาวิทยาลัยธรรมศาสตร์ ศูนย์รังสิต**

\*\*\*\*\*\*\*\*\*\*\*\*\*\*\*\*\*\*\*\*

**หลักการและเหตุผล**

คณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์ และ ศูนย์พันธุวิศวกรรมและเทคโนโลยีชีวภาพแห่งชาติ สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี ตระหนักดีว่าเทคโนโลยีชีวภาพสมัยใหม่ เป็นเทคโนโลยีที่สำคัญซึ่งมีผลกระทบต่อเศรษฐกิจและสังคมของประเทศไทย เช่นเดียวกับเทคโนโลยีอื่น ๆ ที่มีการนำมาใช้ในการพัฒนาความเป็นอยู่และสวัสดิการที่ดีของมนุษยชาติ โดยจำเป็นต้องได้รับการสนับสนุนงานวิจัยและพัฒนา รวมถึงการนำไปปรับหรือประยุกต์ใช้ให้ครบวงจร และในขณะเดียวกันเทคโนโลยีชีวภาพสมัยใหม่นี้ต้องมีความปลอดภัยทางชีวภาพ (Biosafety) ทั้งมีการวิเคราะห์ ประเมิน และการจัดการอย่างเพียงพอ จนเป็นที่พอใจและยอมรับได้ก่อนสนับสนุนให้มีการนำไปใช้ประโยชน์ ดังนั้นจึงเป็นที่มาของข้อกำหนด “แนวทางปฏิบัติเพื่อความปลอดภัยทางชีวภาพ” (Biosafety Guidelines) สำหรับการทดลองทางพันธุวิศวกรรมและเทคโนโลยีชีวภาพ ระดับห้องปฏิบัติการและภาคสนาม

คณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์ และ ศูนย์พันธุวิศวกรรมและเทคโนโลยีชีวภาพแห่งชาติ สำนักงานพัฒนาวิทยาศาสตร์และเทคโนโลยีแห่งชาติ จึงกำหนดจัดโครงการอบรม เรื่อง “แนวทางปฏิบัติเพื่อความปลอดภัยทางชีวภาพ หลักสูตรปฏิบัติการ” โดยการอบรมเชิงปฏิบัติการดังกล่าวจัดขึ้นโดยมีวัตถุประสงค์เพื่อมุ่งให้เกิดการนำความรู้ด้านความปลอดภัยทางชีวภาพมาใช้ในการปฏิบัติงานได้อย่างถูกต้อง ปลอดภัย และสร้างแนวทางการดำเนินงานด้านความปลอดภัยทางชีวภาพสำหรับบุคคลากรผู้ปฏิบัติงานในห้องปฏิบัติการต่อไป อีกทั้งเพื่อเป็นการซักซ้อมความเข้าใจ เพื่อเตรียมความพร้อมในการรับมือกับแนวทางปฏิบัติหรือกฎระเบียบที่จะเกิดขึ้นเพื่อรองรับพระราชบัญญัติว่าด้วยความปลอดภัยทางชีวภาพของเทคโนโลยีชีวภาพสมัยใหม่ และมาตรฐานความปลอดภัยของห้องปฏิบัติการที่จะมีผลบังคับใช้ต่อไป

คณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์ และ ศูนย์พันธุวิศวกรรมและเทคโนโลยีชีวภาพแห่งชาติ จึงได้กำหนดจัดโครงการอบรม แนวทางปฏิบัติเพื่อความปลอดภัยทางชีวภาพ หลักสูตรปฏิบัติการ **สำหรับผู้เคยผ่านการฝึกอบรมหลักสูตรขั้นต้นมาแล้ว** เพื่อเพิ่มทักษะการใช้แนวทางปฏิบัติให้มีความชำนาญการมากขึ้น

**วัตถุประสงค์ของโครงการ**

เพื่อเสริมทักษะและเสริมสร้างขีดความสามารถการใช้แนวทางปฏิบัติเพื่อความปลอดภัยทางชีวภาพฯ ให้กับผู้ผ่านการอบรมหลักสูตรเบื้องต้นแล้ว

**รูปแบบการจัดโครงการ**

รูปแบบการจัด : การบรรยาย การอภิปราย การฝึกปฏิบัติ และแลกเปลี่ยนความคิดเห็น

**วัน เวลา และสถานที่**

ในวันพฤหัสบดีที่ 2 สิงหาคม 2561

เวลา 08.30 – 16.30 น.

ห้องประชุมโดมบริหาร 3 อาคารโดมบริหาร ชั้น 3 มหาวิทยาลัยธรรมศาสตร์ ศูนย์รังสิต

**คณะวิทยากร**

(อยู่ระหว่างทาบทาม)

**หน่วยงานที่รับผิดชอบ**

1. คณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์  
   งานวางแผนและบริหารงานวิจัย กองบริหารการวิจัย
2. ศูนย์พันธุวิศวกรรมและเทคโนโลยีชีวภาพแห่งชาติ  
   สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี

**ผู้เข้าร่วมอบรม ประกอบด้วย**

|  |  |  |
| --- | --- | --- |
| ลำดับที่ | ผู้เข้าร่วมอบรม | จำนวนผู้เข้าอบรม |
| 1 | วิทยากร | 5 คน |
| 2 | คณะกรรมการควบคุมความปลอดภัยทางชีวภาพ มธ. | 15 คน |
| 3 | ผู้บริหาร คณาจารย์ นักวิจัย ผู้สนใจเข้าร่วมอบรม | 60 คน |
| 4 | เจ้าหน้าที่กองบริหารการวิจัย | 10 คน |
|  | **รวม** | **90 คน** |

**คุณสมบัติผู้เข้าอบรม**

1. ผู้สมัครจะต้องผ่านการอบรม เรื่อง แนวทางปฏิบัติเพื่อความปลอดภัยทางชีวภาพ หลักสูตรขั้นต้น ซึ่งจัดโดยกองบริหารการวิจัย หรืออบรมออนไลน์ของศูนย์พันธุวิศวกรรมและเทคโนโลยีชีวภาพแห่งชาติ <http://www.biotec.or.th/elearning/> กรณีผ่านการอบรมจากหน่วยงานอื่นโปรดแนบสำเนาวุฒิบัตรด้วย

2. ขอสงวนสิทธิ์สำหรับผู้ที่เคยเข้ารับการอบรมหลักสูตรปฏิบัติการแล้ว

**กำหนดการฝึกอบรม**

**แนวทางปฏิบัติเพื่อความปลอดภัยทางชีวภาพ หลักสูตรปฏิบัติการ**

**วันพฤหัสบดีที่ 2 สิงหาคม 2561 ณ ห้องประชุมโดมบริหาร 3 อาคารโดมบริหาร ชั้น 3**

**มหาวิทยาลัยธรรมศาสตร์ ศูนย์รังสิต**

-------------------------------------------------------

08:30 – 08:45 น. **ลงทะเบียน**

08:45 – 09:00 น. **พิธีเปิดโครงการฝึกอบรม**

โดย ศาสตราจารย์ ดร.ทันตแพทย์หญิง ศิริวรรณ สืบนุการณ์

รองอธิการบดีฝ่ายวิจัยและนวัตกรรม

09:00 – 09:15 น. **การบรรยายเรื่อง** “แนวทางปฏิบัติเพื่อความปลอดภัยทางชีวภาพสำหรับ  
การดำเนินงานด้านเทคโนโลยีชีวภาพสมัยใหม่หรือพันธุวิศวกรรม หลักสูตรปฏิบัติการ”

09:15 – 10:15 น. **การฝึกปฏิบัติเสริมสร้างทักษะด้านความปลอดภัยทางชีวภาพ** (1)

**โดยการแบ่งกลุ่มเพื่อฝึกปฏิบัติออกเป็น 5 กลุ่ม**

**กลุ่มที่ 1** การใช้อุปกรณ์ป้องกันอันตรายส่วนบุคคล (Personal Protective Equipment; PPE)

**กลุ่มที่ 2** การทำงานในตู้ชีวนิรภัย (Biosafety cabinet)

**กลุ่มที่ 3** การออกแบบจัดวางอุปกรณ์ในห้องปฏิบัติการ(Facility design)

**กลุ่มที่ 4** การบรรจุภัณฑ์ (Packaging)

**กลุ่มที่ 5** การรับมือกรณีที่มีการหกรั่วไหลของชีววัตถุ (Biological spill response )

10:15 – 10:30 น. พักรับประทานอาหารว่าง

10:30 – 11:30 น. **การฝึกปฏิบัติเสริมสร้างทักษะด้านความปลอดภัยทางชีวภาพ** (2)

11:30 – 12:30 น. **การฝึกปฏิบัติเสริมสร้างทักษะด้านความปลอดภัยทางชีวภาพ** (3)

12:30 – 13:30 น. พักรับประทานอาหารกลางวัน

13:30 – 14:30 น. **การฝึกปฏิบัติเสริมสร้างทักษะด้านความปลอดภัยทางชีวภาพ** (4)

14:30 – 15:30 น. **การฝึกปฏิบัติเสริมสร้างทักษะด้านความปลอดภัยทางชีวภาพ** (5)

15:30 – 15:45 น. พักรับประทานอาหารว่าง

15:45 – 16:30 น. **สรุปผลการอบรม/ปิดโครงการ**

โดย รองศาสตราจารย์ ดร. ธีระชัย ธนานันต์

ประธานคณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์

**หมายเหตุ**

1. ผู้เข้าอบรมต้องผ่านการฝึกอบรมครบทั้ง 5 ฐานปฏิบัติการ จึงจะได้รับใบประกาศนียบัตร

2. กำหนดการอาจมีการปรับเปลี่ยนได้ตามความเหมาะสม

**แบบตอบรับการเข้าร่วมโครงการอบรม**

**เรื่อง “แนวทางปฏิบัติเพื่อความปลอดภัยทางชีวภาพ หลักสูตรปฏิบัติการ”**

**วันพฤหัสบดีที่ 2 สิงหาคม 2561 ระหว่างเวลา 08.30 – 16.30 น.**

**ณ ห้องประชุมโดมบริหาร 3 อาคารโดมบริหาร ชั้น 3 มหาวิทยาลัยธรรมศาสตร์ ศูนย์รังสิต**

------------------------------------------------------------

***ขอแจ้งความประสงค์เข้าร่วมโครงการฝึกอบรม***

**ชื่อ-นามสกุล** (นาย/นาง/นางสาว)

**สถานะ** ❑ นักศึกษา (โปรดระบุรายละเอียด)

วุฒิการศึกษา ปริญญา................หลักสูตร............................คณะ/สถาบัน.......................................

เบอร์โทรศัพท์ติดต่อ

e-mail address

❑ IBC ❑ อาจารย์ ❑ นักวิจัย ❑ อื่นๆ.................... (โปรดระบุรายละเอียด)

ตำแหน่งทางวิชาการ (ศ. / รศ. / ผศ. / ดร.)

วุฒิการศึกษา ปริญญา.................. สาขา

คณะ/หน่วยงานที่สังกัด

ความเชี่ยวชาญ

เบอร์โทรศัพท์ติดต่อ

e-mail address

**ผู้ลงทะเบียนโปรด ✓ทำเครื่องหมายในช่องต่อไปนี้**

- การอบรมแนวทางปฏิบัติเพื่อความปลอดภัยทางชีวภาพ หลักสูตรขั้นต้น (กรุณาแนบสำเนาหลักฐานประกาศนียบัตร)

❑ ผ่านการอบรมแล้วจัดโดย กองบริหารการวิจัย มธ. เมื่อวันที่

❑ ผ่านการอบรมแล้วจากหน่วยงาน เมื่อวันที่

❑ ยังไม่เคยผ่านการอบรม(ต้องอบรมออนไลน์ <http://www.biotec.or.th/elearning/>)

ลงชื่อ

( )

**โปรดส่งแบบตอบรับมาที่ งานวางแผนและบริหารงานวิจัย กองบริหารการวิจัย**

**อาคารสำนักงานอธิการบดี ชั้น 2 มหาวิทยาลัยธรรมศาสตร์ ศูนย์รังสิต**

**โทรสาร 0 2564 3151 หรือ E-mail** [**siriluk1ka@gmail.com สิริ**](mailto:siriluk1ka@gmail.com%20สิริ)**ลักษณ์ สาตบางหลวง**

**ภายในวันที่ 24 กรกฎาคม พ.ศ. 2561 สอบถามข้อมูลเพิ่มเติม โทร. 0 2564 4440 ต่อ 1805**

**คุณสมบัติผู้เข้าอบรม**

1. ผู้สมัครจะต้องผ่านการอบรม เรื่อง แนวทางปฏิบัติเพื่อความปลอดภัยทางชีวภาพ หลักสูตรขั้นต้น ซึ่งจัดโดยกองบริหารการวิจัย หรืออบรมออนไลน์ของศูนย์พันธุวิศวกรรมและเทคโนโลยีชีวภาพแห่งชาติ <http://www.biotec.or.th/elearning/>

2. ขอสงวนสิทธิ์สำหรับผู้ที่เคยเข้ารับการอบรมหลักสูตรปฏิบัติการ

**หมายเหตุ**

1.ทางผู้จัดฯ ขอจำกัดผู้เข้ารับการอบรม 60 ท่าน โดยนับจากท่านที่สมัครเข้ารับการอบรมก่อนและได้รับการยืนยันทาง Email จากฝ่ายวิจัยเรียบร้อยแล้ว

2. ทางผู้จัดฯ ขอสงวนสิทธิ์สำหรับผู้เข้ารับการอบรม 1 วันเต็ม จะได้รับวุฒิบัตรรับรองการผ่านการอบรม และได้รับการขึ้นทะเบียนผู้ตรวจสอบ โครงการวิจัยร่วมกับคณะกรรมการควบคุมความปลอดภัยทางชีวภาพ มหาวิทยาลัยธรรมศาสตร์

3. ใบวุฒิบัตรรับรองการผ่านการอบรมฯ จะจัดส่งให้กับท่านภายหลังโดยส่งไปยังหน่วยงานที่ท่านสังกัดอยู่ ดังนั้น**ขอให้ท่านระบุชื่อและหน่วยงานให้ชัดเจน**

4. ผู้ที่ได้รับสิทธิ์เข้าอบรมแล้วหากไม่สามารถเข้าร่วมอบรมได้กรุณาแจ้งมาทางโทรศัพท์ 02-564-4440 ต่อ 1805 หรือ E-mail : [siriluk1ka@gmail.com ติดต่อ สิริลักษณ์ สาตบางหลวง ภายใน](mailto:siriluk1ka@gmail.com%20ติดต่อ%20สิริลักษณ์%20%20สาตบางหลวง%20ภายใน)วันที่ 25 กรกฎาคม 2561 มิฉะนั้นท่านอาจเสียสิทธิ์ในการเข้าร่วมอบรมในหลักสูตรต่อไป